Suatu masa pada tahun 2005,
saya dan ibu saya ada di Kelab Desa Palm Beach.
Cuaca hari itu amat baik. Kami bermain golf.
Kami naik ke balkoni untuk makan tengah hari.
Kami duduk. Ada satu pasangan lagi di sana,
Bernie Madoff dan isterinya, Ruth.
Ibu saya terus perasan.
"Itu Bernie."
Ibu saya pergi menyapa dia dan mengenalkan saya.
"Ini Jeff, anak saya. Dia ada akaun dengan awak."
Saya bersalaman dengan En. Madoff.
Saya sangat kagum.
Dia ibarat dewa di Palm Beach.
Dialah dewa kewangan.
Kami kembali ke meja kami,
lalu ibu saya cakap dengan gaya dia,
"Hebat betul lelaki itu."
Kemudian, dia cakap lagi, "Ada satu perkara yang aneh tentang dia.
Dia tak pandang mata orang."
Ibu saya dah lama perasan.
Cuma dia tak faham.
Sebab dewa ini ibarat syaitan atau iblis.
Bernie Madoff telah ditahan.
Dia pengasas Sekuriti Pelaburan Bernie Madoff.
Usianya 70 tahun.
Dialah penunggu Wall Street.
Bernie Madoff, 70 tahun, telah ditahan oleh FBI.
Bekas tokoh Wall Street ini dikatakan, tapi dia juga sudah mengaku,
memusnahkan kehidupan, badan amal dan reputasi di Wall Street dan sedunia.
Dia ditolak-tolak dan diaibkan.
Jangan tolak saya.
Orang sangka mereka tahu ceritanya.
Mereka sangka kisah ini tentang seorang lelaki,
tapi jika kita singkap tabirnya, ada lebih daripada itu.
Bernie Madoff uruskan syarikat jenayah terbesar dalam sejarah Wall Street.
Dia sociopath kewangan, ibarat pembunuh kewangan bersiri.
Saya anggap dia macam pak cik.
Saya sangat suka dan percaya akan dia,
tapi rupa-rupanya, dia binatang yang berdusta.
Kepercayaan. Pengkhianatan. Kejahatan hakiki.
Seratus tahun lagi, cerita ini pasti masih diingati.
Semua ini melibatkan 64,000,000,000 dolar.
Dengan sebegitu banyak sifar, memang sukar dibayangkan.
Kita harus melihat dari perspektif lain
yang macam tak masuk akal.
Semuanya palsu. Wang itu lenyap.
Hilang.
Kehilangan wang simpanan dah satu hal.
Alangkah teruk jika kehilangan rumah juga.
Macam mana dia perdaya ramai orang begitu lama sekali?
Perkara itu tak dapat dielakkan
dan ramai orang membiarkan hal itu berlaku kerana ketamakan.
Ini tentang bank besar.
Ini tentang agensi-agensi regulatori.
Ini tentang seluruh ekosistem
yang punah ranah ini.
Jika mahu melabur berbilion-bilion, periksa dulu semuanya.
Jika Tuhan hantar resume sekalipun,
periksa rujukannya.
En. Madoff, awak sendiri mengaku, awak menipu demi keuntungan.
- Betul? Awak menipu demi keuntungan. - Ya.
Tiada sesiapa tahu, "Kenapa Bernie Madoff lakukannya?"
Dia mempunyai perniagaan maju yang dicemburui semua di Wall Street.
Orang hairan, "Kenapa Bernie Madoff buat penipuan terbesar dalam sejarah?"
Industri ini dipenuhi kepura-puraan.
Sebab itu boleh berjalan.
Kita perlu faham satu perkara.
Satu persamaan setiap orang dalam industri ini ialah sifat tamak.
Kami memulakan liputan malam ini dengan isu
krisis kewangan paling teruk pada zaman moden.
Bencana kewangan terbesar di negara ini sejak berdekad-dekad lalu.
Pada tahun 2008, ekonomi telah merudum teruk.
Peristiwa ini sangat dahsyat.
Wall Street dalam krisis pagi ini.
Runsing kerana pinjaman hartanah yang dah tak terkawal.
Broker gadai janji menjual rumah kepada orang yang tak mampu.
Wall Street tahu kebanyakannya teruk,
lalu mempersiap dan menjualnya kepada klien mereka, kemudian merosot.
Penutupan gadai janji di seluruh negara pada kadar 87 peratus.
Nilai hartanah seluruh negara tahun ini
mungkin menurun lebih setengah trilion dolar.
Sukar dibayangkan. Semua akan hilang rumah.
Pasaran saham merosot.
Semakin hari, semakin teruk.
Dow kehilangan 450 mata.
Kami telah mencapai angka 730.
Ini tak pernah terjadi.
Para pedagang di Tokyo risau akan kemelesetan AS.
Semua bank kerugian besar.
Lehman Brothers akan isytihar kebankrapan Bab 11.
Krisis kewangan ini terus menyebabkan panik.
Kita berhadapan dengan kemungkinan kemerosotan global.
Malapetaka yang tak pernah berlaku ini
menyebabkan kerugian besar kepada seluruh sistem,
kemudian ada Bernie.
Inilah yang dikatakan
skim Ponzi terbesar dalam sejarah Wall Street.
Kesan buruk daripada tuduhan terhadap Bernie Madoff
apabila 50 bilion dolar yang dibelanjakan para pelabur
telah lenyap.
Apa perasaan awak?
Bernie Madoff ditahan pada hari Khamis, 11 Disember 2008.
Pada pagi Jumaat, ejen FBI datang ke pejabat Madoff
di Bangunan Lipstick yang mewah di sebelah timur New York.
Kami masuk ke lobi Bangunan Lipstick
dan keadaannya macam dalam filem Frankenstein,
ada ramai penduduk kampung marah yang membawa serampang dan obor
untuk membunuh raksasa itu.
Jadi, ejen FBI datang dengan jaket serbuan mereka
dan saya ejen pertama yang memasuki pintu itu.
Semua kakitangan ditahan di tingkat 19.
Sangat huru-hara.
Ada kakitangan menangis dan cuba mengetahui perkara yang berlaku.
FBI mengetuai siasatan jenayah itu,
tapi ada juga Lembaga Hasil, Jabatan Buruh, akauntan
serta agensi yang menguruskan industri pembrokeran, SIPC.
Mereka memutuskan akses semua orang.
Saya agak terkejut sebab perniagaan itu nampak sah.
Ada banyak komputer dan jam menunjukkan zon masa berbeza…
Seperti perniagaan perdagangan yang sah.
Semasa menggeledah,
saya masuk ke pejabat Bernie dan mula mengkaji diri,
identiti dan hal ehwal dia.
Di sebelah kiri, ada cetakan Lichtenstein dengan motif lembu.
Bagi saya, lembu itu bukan melambangkan pasaran bul,
tapi melambangkan penipuan.
Di belakang meja dia, ada satu karya seni yang sangat moden,
sebuah skru gergasi.
Saya rasa skru itu melambangkan perbuatan kejinya kepada dunia.
Pejabat itu telah dikawal, Bernie Madoff telah ditahan
dan kami tahu banyak wang hilang.
Masalah paling besar, kami tak tahu caranya hilang.
Ada ramai kakitangan,
kami tak tahu siapa bersalah dan siapa yang tak.
Kami mahu tahu bilangan mangsa.
Berapa jumlah wang yang dicuri?
Berapa besar semua ini?
Kami mahu cari orang lain yang bersekongkol dengan dia.
Siapa yang terlibat? Apa peranan masing-masing?
Di mana wangnya?
Siapa yang mendapat manfaat?
Sebab mustahil bagi seseorang untuk mengurus skim Ponzi 50 bilion dolar
tanpa diketahui orang lain.
Dengan Bernie Madoff, memang sukar untuk membezakan
antara yang benar dan yang dusta.
Saya tak bangga akan perbuatan saya.
Berjam-jam saya cuba memikirkan sebab saya buat semua itu.
Salah satu kelemahan saya ialah suka memuaskan semua orang.
Apabila memulakan perniagaan, orang sangat percaya akan saya.
Mereka untung sebab saya
dan semua orang dalam industri rasa saya seorang yang berjaya, memang betul.
En. Madoff, awak setuju dengan ayat pertama halaman tujuh?
Itu gambaran tepat perniagaan awak?
"Ketika Madoff mulakan perniagaan runcit pada 1960…"
- Ya. - "…dia ada sedozen klien
daripada keluarga dan rakan"? Ya.
Mari kembali kepada permulaannya.
Bernie Madoff seorang anak kepada pendatang Yahudi.
Datuk dan neneknya datang dari Russia dan Poland.
Dia membesar di Laurelton, Queens,
di luar Bandar New York.
Penting untuk kaitkan zaman awal Madoff dalam konteks sejarah yang tepat.
Amerika Syarikat dan seluruh dunia telah bergelut
pada Zaman Kemerosotan dahsyat sepanjang 1930-an
dan perang pada tahun 1940-an.
Sedekad setengah yang dipenuhi dengan pergolakan dan trauma.
Menjelang 1950-an, terdapat keinginan terhadap keamanan dan kehidupan normal,
lalu keinginan itu menjadi
budaya pengakur di kawasan pinggir bandar Amerika.
Ramai orang Amerika beralih kepada kelas pertengahan.
Mereka menjanjikan penggunaan tanpa had.
Ke situlah ayah Bernie dapat bawa keluarganya berpindah,
ke Queens yang merupakan kawasan kelas pertengahan.
Ayah Bernie bernama Ralph, ibunya pula Sylvia.
Ibunya seorang suri rumah.
Ayahnya mempunyai banyak kerja.
Bernie seorang kanak-kanak biasa yang belajar di sekolah kerajaan.
Dia budak yang agak aneh. Saya pernah dengar satu cerita.
Dia tak berjaya ajak seorang gadis untuk bermain.
Akhirnya, dia tawarkan 25 sen, lalu gadis itu bermain dengan dia.
Bernie belajar sejak kecil lagi cara menggalakkan orang dengan wang.
Di sekolah menengah, dia pengawal kolam.
Dia bukan saja anggap dirinya pelaku kebaikan,
tapi juga pelindung.
"Sayalah harapan."
Dia juga menjual peralatan perenjis laman.
Dia mahu cari wang.
Dia bertekad untuk berjaya.
Bernie bertemu bakal isteri, Ruth Alpern, di sebuah parti di rumah kawan dia.
Zaman stoking pendek dan skirt pudel.
Cinta monyet sekolah menengah.
Ruth sangat pintar.
Selepas tamat sekolah menengah, dia masuk ke kolej.
Luar biasa bagi wanita zaman itu.
Dia cantik dan menawan.
Dia anak orang kaya.
Di Bandar New York, ayahnya, Saul Alpern, ada syarikat perakaunan yang maju.
Jadi, Bernie terus tertarik.
Ayah Ruth rasa Bernie tak cukup baik untuk anaknya.
Ada lelaki lebih baik.
Dia rasa Bernie takkan berjaya.
Ayah Bernie mahu dia jadi peguam
dan Bernie cukup cemerlang untuk memasuki kolej undang-undang.
Dia belajar selama setahun, tapi tak mampu bertahan.
Bernie Madoff hidup dalam bayang-bayang kegagalan.
Banyak kegagalan menimpa keluarga Bernie.
Ayah dia ada beberapa perniagaan.
Semuanya gagal atas sebab-sebab tertentu.
Rumah keluarga pernah dikenakan lien cukai.
Ibunya pernah terpaksa bekerja di perkhidmatan tabung darah
demi membantu menyara keluarga.
Bukan begini sepatutnya kehidupan keluarga pinggir bandar yang berjaya,
jadi keazaman berputik dalam hati Madoff
untuk memastikan dirinya berjaya
dan tak gagal seperti ayahnya.
Kita semua boleh hidup lebih baik daripada sekarang.
Dia mahu jadi kaya dengan cara Wall Street yang cepat dan ranggi.
Wall Street, pusat kewangan negara.
Jantung kepada perniagaan dan industri Amerika.
Pada era ini, "cepat" dan "ranggi" ialah gambaran tepat tentang Wall Street.
Tahun 1960-an, zaman agogo.
Tinggi risiko, tinggi pulangan.
Pedagang dan pengurus wang muda mula membanjiri pasaran pascaperang.
Menerusi industri perbankan pelaburan,
kita boleh melaburkan simpanan, memajukan loji-loji industri
dan terus menikmati tahap yang semakin meningkat
dari segi barangan dan perkhidmatan.
Kita mempunyai kemampuan untuk menaja jamin masa depan Amerika.
Beberapa minggu selepas Bernie dan Ruth berkahwin, dia meletakkan dirinya
di sebuah meja kecil di firma perakaunan ayah Ruth.
Dia bermula dengan 5,000 dolar
dan mendaftarkan Sekuriti Pelaburan Bernard L Madoff, BLMIS, pada tahun 1960.
Ruth terlibat dalam perniagaan.
Dia melakukan kerja pentadbiran dan menguruskan buku cek.
Sejak awal lagi, Bernie anggap dirinya lelaki baik
yang akan cuba menguasai sistem
dan membawa perubahan.
Bernie mula melabur dalam saham pasaran atas kaunter.
Pada masa itu, pasaran saham, bagi masyarakat mewah Amerika,
ialah Bursa Saham New York.
Namun, ada satu pasaran besar yang tak disedari kebanyakan pelabur.
Pasaran ini tiada bangunan, namanya pasaran atas kaunter.
Ada beberapa penjual dan pedagang dengan telefon,
itu saja.
Pasaran itu terdiri daripada syarikat mundur, maaf cakap,
yang tak cukup memberangsangkan,
terlalu kecil atau reputasinya buruk, melabur dalam helaian merah jambu,
atas kaunter, luar daripada Bursa Saham New York.
Bernie bersedia untuk membeli atau menjual
saham pasaran atas kaunter yang semakin banyak itu.
Tiada sesiapa tahu harga yang dikenakan untuk saham-saham itu.
Dulu, komputer belum ada. Internet tak wujud.
Tiada aplikasi.
Keadaannya begini, kita ambil telefon, telefon Bobby di Boston
dan kata, "Saya ada 100 unit." Dia nak beli semuanya.
Mempersetujui harga di telefon
dan poskan sijil kepada pembelinya.
Inilah Zaman Kecelaruan Wall Street.
Risikonya besar.
Potensi keuntungan juga besar.
Kita perlu ada keberanian dan kesabaran yang tinggi
untuk melayari pasaran ini pada siang dan malam.
Bernie ada.
Perniagaan itu berjaya dan berkembang maju.
Namun, di samping itu,
dia mula menjalankan khidmat nasihat pelaburan kecil.
Bernie fikir, "Selain perniagaan pasaran atas kaunter,
saya boleh mengurus wang untuk orang sebagai penasihat pelaburan."
Kita akan menguruskan wang orang.
Kita buat pelaburan untuk mereka dan cuba mendapatkan pulangan,
tapi kita dapat yuran dan bukannya komisen.
Ini lebih menguntungkan daripada menerima komisen.
Ayah mentua dia, Saul Alpern,
pernah menguruskan perakaunan banyak klien dan Saul merujuk mereka kepada menantunya.
Jadi, Bernie dapat kumpulkan seramai 20 hingga 24 orang
untuk melabur bersama dia.
Bentuk khidmat nasihat pelaburan yang Bernie buat pada awalnya
agak luar biasa dan boleh dikatakan keterlaluan.
Saul Alpern tak minta Bernie tetapkan akaun individu untuk semua klien itu,
tapi dia memudahkan kerja menantunya.
Dia mengumpulkan semua wang mereka
dan memberinya kepada Bernie untuk dilaburkan.
Apabila Bernie melaporkan keuntungan,
Saul akan membahagikan keuntungan dalam kalangan para pelabur.
Peguam bagus tentu akan kata, "Awak tak boleh buat begini."
Itu dana bersama yang tak terkawal.
Jika melebihi 20 akaun,
kita perlu mendaftar dengan SEC bawah kerajaan.
Namun, Bernie Madoff tak berdaftar sebagai penasihat pelaburan.
Jadi, sejak awal lagi,
kita boleh melihat cara kerja yang membentuk seluruh kerjaya Bernie.
Dia ada perniagaan perdagangan sah dalam pasaran atas kaunter.
Selain itu, dia ada khidmat nasihat pelaburan persendirian
yang tak diketahui ramai
dan tak dijalankan mengikut undang-undang.
Dia bertekad untuk memasuki Wall Street sebagai seorang yang tiada apa-apa,
mengelak daripada ditimpa kegagalan seperti ibu bapanya dan capai kejayaan.
Dalam khidmat nasihat pelaburannya,
Bernie melaburkan wang simpanan klien dia kepada saham yang sangat spekulatif.
Dia membuat untung dengan mengambil risiko yang sangat besar.
Kemudian, berlaku pula peristiwa Mei 1962.
Kemerosotan jualan yang dahsyat memenuhi kulit akhbar,
apabila harga saham menjunam
dan kejatuhan nilai kertas melebihi 20 bilion dolar.
Penurunan terbesar sejak 1929.
Tiba-tiba, pasaran jatuh menjunam
dan sekuriti pertama yang lenyap
ialah saham spekulatif yang Bernie beli untuk klien-kliennya.
Semuanya hilang hampir serta-merta.
Para pelanggan itu kehilangan wang mereka.
Jumlah pelaburan mereka ialah 30,000 dolar.
Saya rasa bersalah,
mereka beli saham itu sebab saya yang suruh.
Namun, dia tak mengaku
bahawa dia ambil risiko melampau sehingga semua wang mereka hilang.
Sebaliknya, dia merahsiakannya.
Dia bertemu ayah mentuanya, Saul Alpern, untuk pinjam 30,000 dolar
dan bayar mereka balik.
Dia memasukkan 30,000 dolar itu ke dalam akaun mereka
dan menipu tentang perkara yang dia buat.
Hasilnya, dia kelihatan genius.
Dia nampak macam seorang yang berjaya
dan pakar strategi bijak yang melalui
minggu terburuk dalam pasaran saham sejak 1929 tanpa kehilangan satu sen pun.
Pada waktu itu, dia terpaksa menerima untuk menjadi penipu atau orang gagal.
Dia akhirnya memilih
untuk menjadi seorang penipu
sebab bagi dia, itu lebih mudah daripada menerima kegagalan.
Seluruh dunia memerhati!
Kemudian, tiba era 1970-an.
Serangan Vietnam Utara membangkitkan kemarahan.
Rakyat harus tahu jika presiden mereka penyangak.
Kemelesetan akan melanda.
Kereta beratur untuk isi minyak di mana-mana.
Kemerosotan ekonomi akan semakin teruk.
Kadar pengangguran meningkat dan harga minyak naik melonjak.
Inflasi semakin jelas di depan mata
dan membawa kepada kemelesetan.
Wall Street mengalami perubahan mendadak yang tak pernah berlaku sebelum ini.
Pasaran saham merudum perlahan-lahan.
Apabila Bernie beralih ke era 1970-an,
dia berpindah ke bangunan pejabat di 110 Wall Street.
Perniagaan perdagangan dia menjadi semakin konservatif.
Bernie Madoff menjadi penggerak pasaran.
Apabila membeli saham,
kita bukannya beli 100 unit daripada orang yang menjual 100 unit.
Sebenarnya,
ada orang tengah yang telah beli 100 unit itu.
Kita membeli daripada orang tengah itu.
Itulah Bernie Madoff. Dia pemborong.
Dia akan mengumpul saham secara efektif
dan menjualnya semula apabila ada orang mahu beli.
Dia akan dapat komisen beberapa sen bagi setiap jualan.
Itulah penggerak pasaran.
Tugas mereka beli dan jual unit tanpa mengira keadaan ekonomi.
Penggerakan pasaran Bernie semakin maju,
jadi dia mengupah abangnya, Peter.
Mereka sangat berwawasan dan merintis perdagangan dalam komputer.
Selepas kewujudan komputer,
operasi Wall Street berubah secara mendadak.
Ini permulaan era baharu yang dilancarkan suatu gerakan revolusi.
Komputer merupakan alat penting yang mengubah haluan ketamadunan.
Penggiat besar yang memasuki Wall Street tak mahu melabur 200 unit saja.
Mereka mahu melaburkan 20,000 unit pada setiap hari.
Pada 1970-an, amat lama masa diperlukan untuk membeli dan menjual semula saham.
Biasanya beberapa minggu.
Wall Street perlu orang yang boleh berdagang dengan pantas.
Itu memerlukan komputer dan Bernie menyahut cabarannya.
Dengan perdagangan dalam komputer, satu urus niaga ambil masa tiga hari.
Itu kemajuan besar.
Dengan mempercepat proses, dia dapat bersaing
untuk menarik perniagaan besar kepada operasi dia yang sah
dan itu memberi dia manfaat.
Bernie sangat bijak sebab menggabungkan
semua pasaran atas kaunter, helaian merah jambu, firma-firma kecil
dan firma-firma picisan
dalam satu skrin komputer
yang kemudiannya menjadi NASDAQ dan NASD.
Dia menjadikan perniagaan itu sah.
Hari ini, Apple, Google, Microsoft, semuanya syarikat NASDAQ.
Firma pembrokeran dia berkembang maju.
Itu menjadikannya lebih aneh.
Dia menjalankan khidmat nasihat pelaburan yang sangat mencurigakan
dan tak diketahui sesiapa, tapi juga berkembang.
Orang dengar tentang kehebatan Bernie.
Dia pergi ke Catskills pada musim panas,
mengumpul dana daripada kawan dan ahli keluarga.
Mereka sangka dia akan jadi bintang.
Dia masih mendapat klien daripada ayah mentuanya, Saul Alpern,
dan lama-kelamaan, Saul mengambil dua akauntan,
Frank Avellino dan Michael Bienes.
Apabila Saul Alpern bersara pada 1970-an, nama firma jadi Avellino dan Bienes,
atau A dan B.
Michael Bienes dan Frank Avellino merupakan rakan kongsi yang sekepala.
Avellino dan Bienes tahu
bahawa Bernie Madoff menguruskan wang untuk keluarga dan kawan Saul.
Namun, selepas Saul bersara, baru mereka nampak peluang keuntungan.
Macam budak di kedai gula-gula.
Mereka mula menubuhkan salah satu dana penghantar pertama Bernie
dan mengumpulkan wang daripada semua jenis pelabur,
syarikat, pejabat keluarga, jabatan amanah dan individu
dalam satu tabung dana
dan hantar wang itu kepada khidmat nasihat pelaburan Bernie.
Mereka buat kepada klien mereka
serta kawan dan saudara klien mereka.
Mereka mengambil bayaran untuk mengumpulkan wang itu
dan membawa sejumlah wang besar
untuk diuruskan Bernie Madoff.
Avellino dan Bienes bukan dana lindung nilai atau dana Wall Street.
Mereka bukan pengurus wang, tapi akauntan.
Syarikat itu tak berdaftar. Itu salah di sisi undang-undang.
Mereka ambil wang daripada klien
dan serahkan kepada pengurus rahsia yang namanya dirahsiakan
tanpa memberitahu klien tentang aliran wang mereka.
Pengurus itu ialah Bernie Madoff.
Pada hujung 1970-an, Bernie menjadi orang Amerika yang berjaya.
Bernie dan Ruth ada dua anak, Andrew dan Mark.
Dia sangat menyayangi keluarganya
dan mampu bawa mereka tinggal di pinggir bandar yang indah,
Roslyn, Long Island. Antara kawasan termewah di pesisir pantai.
Dia berbelanja besar menaiki pesawat laut untuk berulang-alik ke Manhattan,
tak macam orang lain yang naik kereta api atau melalui jalan Long Island.
Zaman kesukaran telah berlalu. Ini zaman harapan, keyakinan dan peluang.
Kerajaan yang mempunyai cukai tinggi, perbelanjaan dan peraturan yang berlebihan
telah mengganggu usaha ke arah pasaran bebas.
Dalam empat tahun akan datang, kami akan menggalakkan pasaran bebas.
Apabila tiba era 1980-an,
pasaran bul yang bermula di Amerika semakin meluas di persada dunia.
Itulah permulaan globalisasi. Semua mahu sertai pasaran saham
dan perniagaan perdagangan Bernie kini mula mendapatkan untung besar.
Wall Street 1980-an dahsyat.
Keadaan begitu rancak dan ramai orang mendapat keuntungan.
Dengarnya ada banyak kokaina, minum-minum
serta makan besar.
Semua firma cari pekerja.
Saya mula bekerja untuk Bernie Madoff pada Julai 1985.
Bernie mempunyai suatu keanehan.
Dia disanjungi di Wall Street.
Dia ahli Lembaga Pentadbiran NASDAQ.
Dia selalu pergi ke London untuk bermesyuarat.
Jika Bernie memasuki bilik perdagangan dan beli sesuatu, pasaran akan naik.
Jika dia jual, pasaran akan turun.
Dia mula dikenali sebagai pakar yang mengetahui hampir semuanya.
Firma Bernie yang sah sangat maju.
Dia dan Ruth berpindah ke megapuri mewah di Manhattan.
Dia beli rumah musim panas di Montauk dan sertai kelab desa.
Dia beli sebuah bot.
Kini, Bernie boleh pandang mata ayah mentuanya
dan kata, "Saya dah kata boleh berjaya."
Saya memulakan perniagaan dengan 500 dolar.
Saya tiada apa-apa.
Hanya budak mentah dari Queens.
Saya tak belajar di Harvard.
Tiba-tiba, pada tahun 1987, saya sangat berjaya.
Saya kaya.
Kami mendapat keuntungan besar.
Kami berkembang dan cari pedagang baharu.
Bernie mahu bangunan yang lebih gah,
jadi sekitar musim panas 1987, kami berpindah ke 885 Third Avenue,
Bangunan Lipstick.
Bangunan itu sangat luar biasa.
Rupanya macam bekas gincu.
Perpindahan Bernie ke pencakar langit ikonik ini
akan menarik hati pelabur dan pekerja.
Pengatur juga tentunya.
Jadi, inilah imej berkelas baharu yang Bernie bentuk untuk dirinya.
Pejabat itu amat mempesonakan ketika kami mula-mula memasukinya.
Canggih dan berteknologi tinggi.
Dikelilingi tingkap dan sangat cerah.
Apabila saya mula bekerja untuk Bernie Madoff pada tahun 1987,
suasananya seperti bersama keluarga
sebab ada ramai pekerja yang mengutamakan keluarga.
Suasana itu sangat selesa dan amat menyenangkan.
Suasana yang selamat.
Hampir semua kakitangan saudara-mara
atau kawan-kawan mereka.
Anak-anak Bernie, Mark dan Andy, juga bekerja di sana.
Mark dan Andy mempunyai ciri-ciri Amerika sejati.
Sesiapa pun pasti bangga menjadi orang tua mereka.
Saya suka abang dia, Peter. Peter pegawai pematuhan.
Ruth ada pejabat di firma itu.
Dia sangat mesra.
Dia juga ibu yang sangat baik.
Bernie dan Ruth amat sayang akan anak-anak mereka.
Ruth mengasihi Bernie. Rasanya Bernie selalu mengadu kepada dia.
Pernah sekali Bernie kata, "Ruth isteri yang hebat."
Bernie seorang yang sangat pemurah. Dia banyak menderma kepada badan amal.
Dia tanggung tambang pesawat untuk berbulan madu
bagi semua kakitangan selepas berkahwin.
Dia ahli lembaga Universiti Yeshiva. Dia bekerja dengan Special Olympics.
Dia pernah tanggung pembedahan jantung seorang wanita.
Madoff bawa semua ke Montauk pada hujung minggu musim panas
bersama keluarga sekali dan sewakan hotel.
Kami main bola tampar pantai.
Kami berpesta dan minum sepuas hati.
Kami menari. Memang seronok.
Namun, Bernie ada perangai lain.
Dia sangat teliti tentang penampilan dan persekitarannya.
Semuanya perlu bersih.
Jika dia tengok meja kerja
dan ada monitor komputer yang senget,
dia akan terus tegakkan.
Walaupun kami sedang menggunakannya,
dia akan lalu dan betulkan.
Kami tak boleh ada bingkai perak atau apa-apa selain hitam dan kelabu.
Tak boleh ada pokok di atas meja.
Semuanya harus sama.
Lama-kelamaan,
dia semakin tegas.
Ada hari yang ketegangannya begitu jelas
sampai kami akan cuba menjauhi dia.
Dia akan naik angin secara tiba-tiba.
Tak guna betul. Boleh diam?
Saya ingat Bernie pernah menjerit kepada abang dia, Peter.
Berambus dari sini!
Saya tak boleh tahan.
Saya terus bangun dan cakap, "Sudahlah."
Peter takkan lawan sebab Bernie kaki buli.
Dia ada sisi lain.
Saya rasa Peter agak takut akan Bernie
macam orang lain juga.
Dia mahu mengawal kami.
Jika dia tak berkenan dengan kami,
dia boleh kawal kami.
Angin Bernie boleh berubah tiba-tiba.
Kadangkala, dia sangat baik dan pengasih.
Kadangkala, dia sangat kasar.
- Apa yang kamu buat? - Sampai semua orang tergamam.
Bernie ada banyak personaliti.
Dia ada banyak perangai.
Saya rasa dia terlalu tertekan.
Pagi ini, pasaran saham jatuh menjunam.
Panik tercetus di bilik perdagangan Wall Street.
Begitu banyak pesanan jualan daripada para pelabur besar,
pelabur persendirian dan dana bersama
yang risau tentang inflasi, peningkatan kadar faedah,
kejatuhan nilai dolar, bajet besar dan defisit perdagangan.
Isnin, 19 Oktober 1987,
hari paling menggerunkan seumur hidup saya.
Sebaik saja tiba di pejabat, apabila pasaran dibuka pada 9.30
sehingga ditutup, keadaan amat huru-hara.
Pada dua jam pertama,
Indeks Perindustrian Dow Jones telah jatuh 200 mata.
Keadaan sangat dahsyat.
Semuanya tak tentu arah dan orang amat takut dan cemas.
Ketika itu, semua firma di Wall Street cuba menjual saham.
Telefon berdering tanpa henti dan kami dibanjiri pesanan.
Semua memekik. Kami menulis tiket.
Macam sedang berperang.
Saya ingat pak cik saya telefon dan kata,
"Dua tiga kucing berlari…"
"Pak Cik Sam, saya sibuk." Saya terus letak.
Kami perlu memastikan pasaran teratur.
Penggerak pasaran ialah seseorang yang sanggup membeli
dan menjual pada saat-saat genting.
Jadi, hanya kami yang membeli.
Banyak firma tak jawab telefon.
Saya ingat lagi Bernie menjerit,
"Jawab telefon. Kita takkan jadi macam firma lain."
Jadi, kami jawab telefon dan beli begitu banyak saham.
Saya hanya menekan butang bawah pada komputer
dan menurunkan pasaran saya.
Langsung tak henti-henti.
Hiruk-pikuk di Bursa Saham New York, pedagang kalut mengurus
lebih satu bilion pesanan jualan di Wall Street.
Tiada sesiapa ada sebab tertentu.
Semua orang bertindak dalam keadaan samar-samar dan tak menentu.
Sememangnya penjualan panik.
Panik berleluasa. Semua orang jadi gila.
Bagi broker dan pedagang, ini benar-benar malapetaka.
Dahsyat.
Penurunan mendadak ini mengingatkan semua akan peristiwa Oktober 58 tahun lalu,
kemerosotan 1929 yang menjadi permulaan kepada Zaman Kemelesetan.
Sungguh menggerunkan dan merunsingkan.
Dahsyat sekali.
Namun, Bernie tak nampak risau pun.
Dia tenang dan tak peduli tentangnya.
Itulah antara sebab kami amat menghormati dia.
Semua itu wang dia.
Nama dia yang terpampang, Sekuriti Pelaburan Bernard L Madoff.
Kamilah antara beberapa firma yang menepati komitmen kami.
Kami kekal buka.
Bernie Madoff terus membeli.
Penggerak pasaran lain di Wall Street
yang mempunyai kewajipan untuk membeli saham-saham
walaupun ketika jatuh dan mereka akan kerugian wang
langsung tak menjawab telefon dan memenuhi tanggungjawab mereka.
Mereka tak dapat dihubungi. Urus niaga tak dapat dibuat.
Namun, Bernie Madoff ada.
Semua di Wall Street terkejut dan macam tak percaya.
Selama lima tahun, Pasaran Bul sangat rancak.
Semua orang begitu yakin.
Kemudian, tiba bulan Oktober, lalu Isnin Hitam pula datang.
Jumlah wang yang perniagaan sah Bernie telah hilang pada bencana 1987 tak jelas,
tapi dengan kemajuan yang Bernie miliki
dalam teknologi komunikasi dan teknologi perdagangan, dia mampu
terus membuka firma Madoff dan memberi khidmat kepada pelanggan.
Oleh itu, dia telah diiktiraf oleh SEC dan Bursa Saham New York.
Dia beri keterangan dalam perbicaraan Kongres,
membantu menulis buku peraturan
untuk memastikan pasaran berterusan selepas krisis seperti Isnin Hitam.
Bernie Madoff mula menjadi buah mulut
sebagai seorang yang berintegriti, boleh dipercayai dan setia.
Hal itu menaikkan nama baik dia.
Dia mula berkhidmat dalam lembaga industri.
Dia dijemput ke persidangan regulatori
dan dipilih selama tiga penggal sebagai pengerusi lembaga NASDAQ.
Pada awal 1990-an, dia menjadi negarawan Wall Street yang disegani.
Bernie suka dihormati.
Dia suka disanjung oleh semua orang
dan semakin lama,
dia semakin cinta akan kehormatan itu.
Tengok bibir saya,
tiada cukai baharu.
Penggalak, pencucuhan, pelancaran.
Orang terlalu sibuk bekerja
siang, malam dan hujung minggu sampai anak-anak terabai.
Berita perniagaan pagi ini.
Pemulihan saham teknologi
membantu memangkin cip biru memasuki wilayah rekod.
Saya bermula di firma Bernie Madoff sekitar tahun 1991.
Bernie Madoff memiliki reputasi yang sangat baik.
BEKAS PEDAGANG SEKURITI PELABURAN BERNARD L MADOFF
Dia pemurah. Memang bagus bekerja dengan dia."
Pasaran saham melonjak.
Pada waktu itu, zaman teknologi berkembang maju.
Internet telah wujud.
Semakin ramai menyertai pasaran saham.
Dow Jones ada laman web.
Terdapat angka masa nyata setiap kali pedagang lihat di Wall Street.
Perniagaan berkembang dan pelanggan semakin ramai.
Itu masa yang bagus untuk menyertai pasaran saham
sebab semuanya lebih efisien dengan teknologi.
Keuntungan melonjak.
Madoff memegang
lima hingga tujuh peratus bahagian daripada keseluruhan Bursa Saham New York.
Itu amat besar bagi sebuah syarikat kecil.
Saya tak rasa akan ada perubahan melainkan pasaran menurun.
Bernie memajukan perniagaan penggerakan pasaran yang sah,
tapi pada masa yang sama, dalam diam,
dia menguruskan khidmat nasihat pelaburan
yang dirahsiakan
dan diasingkan daripada perniagaan sah.
Pada awalnya, pulangan untuk pelabur ialah 11 peratus,
tapi dia memberi setinggi 15 hingga 19 peratus.
Dia memberikan untung secara konsisten.
Sesuatu yang bermula pada pertengahan 1960-an sebagai
khidmat nasihat kecil-kecilan
kini semakin berkembang maju.
Avellino dan Bienes terus menyalurkan wang dengan jumlah besar
kepada Bernie Madoff.
Avellino dan Bienes menjalankan dana penghantar mereka
tanpa diketahui sesiapa
dan langsung tiada bukti bertulis
sehingga salah satu subkontraktor mereka
yang membuka pelaburan bersama dan mengajak kawan-kawan serta keluarga,
melanggar peraturan pertama Avellino dan Bienes
dan menghasilkan dokumen.
Pada 1992, satu risalah ditemukan
oleh Suruhanjaya Sekuriti dan Bursa.
SEC ialah agensi regulatori yang bertanggungjawab melindungi pelabur.
Tertera pada risalah itu,
"Kami menawarkan pelaburan 100 peratus selamat."
"Kami tak pernah kehilangan urus niaga selama lebih 20 tahun
dan perdagangan ini tiada risiko."
SEC melihat risalah itu dan terus sedar
bahawa ada yang tak kena.
Tiada pelaburan 100 peratus selamat. Perdagangan tanpa risiko tak wujud.
Siasatan mereka membawa kepada dua lelaki ini,
Frank Avellino dan Michael Bienes.
Jadi, Avellino dan Bienes hadir ke SEC bersama peguam mereka.
Mereka mahu ambil keterangan Avellino dan Bienes bersama.
Saya duduk di tengah.
Rasanya Bienes di sebelah kiri saya dan Avellino di sebelah kanan saya.
Mereka mula menyoal dan akhirnya mereka tanya,
"Berapa wang pelaburan diperoleh?"
Saya rasa jangkaan SEC dalam lingkungan lima hingga sepuluh juta,
kemudian mereka berpandangan
lalu salah seorang jawab, "Saya rasa kira-kira 444 juta dolar."
Kakitangan SEC itu tercengang.
Banyak betul. 444 juta dolar daripada pelabur kecil.
Awal 1990-an, nilai itu amat besar.
Mereka berhenti menyoal.
Mereka pergi berbincang dengan pengarah SEC New York dan…
"Ya Tuhan! Apa yang berlaku?"
Mereka sangat marah.
Pengarah itu nampak macam nak terkena serangan jantung.
SEC syak ada penipuan berlaku,
tapi mereka syak Avellino dan Bienes dalang di sebaliknya.
Kemudian, Frank Avellino dan Michael Bienes menjelaskan bahawa
semua keputusan urus niaga telah dibuat oleh Bernie Madoff seorang.
Mereka ibarat berkata, "Bukan kami, tapi Bernie Madoff."
Jadi, SEC meminta dokumen daripada Bernie Madoff.
SEC datang menyiasat
dan Madoff mula gentar sebab
semuanya penipuan.
Madoff tak pernah melabur untuk khidmat nasihat pelaburan dia.
Dia hanya mengambil wang orang dan kata akan melaburkannya,
tapi tak berlaku.
Semuanya perdagangan palsu.
Itu skim Ponzi.
Di sini, pada tahun 1919, ialah Charles Ponzi.
Ponzi membuktikan mampu membuat 50 peratus untung pelaburan dalam 90 hari
dan orang bijak pun mengikuti dia.
Apabila kerajaan membuktikan Ponzi menipu…
Maksud Ponzi ialah mengambil wang Peter dan berikannya kepada Paul.
Macam beritahu Peter,
"Saya akan ambil wang awak dan laburkan, kemudian beri pulangan."
Namun, wang dia diberikan kepada Paul.
Proses ini berterusan
sebab pelabur baharu diperlukan untuk membayar pelabur lama.
Tiada pelaburan atau perniagaan pun.
Jadi, pada tahun 1992, apabila SEC menyiasat Avellino dan Bienes,
Madoff perlu buktikan bahawa urus niaga itu benar.
Jadi, dia bertemu Frank DiPascali untuk buat dokumen palsu
dengan maklumat lama untuk diberikan kepada SEC.
Frank DiPascali orang kanan Madoff.
Dia bersama Madoff lama.
Dia menguruskan dana penghantar
dan banyak wang.
Frank merupakan lelaki sejati
dan dia amat bijak.
Frank DiPascali sesuai berlakon dalam filem gengster.
Dia kaum buruh
dan dia sangat setia.
DiPascali bertindak dengan hebat dan pantas dalam hal itu.
Dia mula menghasilkan dokumen palsu.
Dia perlu cipta rekod akaun, log urus niaga dan penyata akaun
yang nampak sah.
Bukan dokumen picisan yang akan memperdaya orang biasa,
tapi dokumen yang boleh memperdaya SEC.
Apabila SEC datang,
Bernie Madoff menunjukkan dokumen itu.
Mereka percaya ia benar.
Saya tak tahu setakat mana mereka meneliti dokumen itu.
Saya rasa semuanya soal tanggapan.
Adakah mungkin Bernie Madoff
atau yang lain memalsukan semuanya sampai begitu sekali?
Pada 1992, SEC menutup kes itu tanpa sebarang tindakan
atau siasatan terhadap Bernie Madoff.
Namun, apa yang mereka buat?
Mereka memaksa Avellino dan Bienes untuk menutup perniagaan mereka
sebab mereka menjalankan firma pelaburan tak berdaftar.
SEC memutuskan bahawa strukturnya tak sah di sisi undang-undang.
Mereka perlu ambil wang daripada Bernie dan pulangkan kepada individu terbabit.
Jumlahnya 440 juta dolar.
Bernie tak memilikinya sebab semuanya satu penipuan.
Jadi, pada masa itu, dia bertemu
dengan tiga pelabur terbesar yang paling lama bersama dia.
Jeffry Picower, Carl Shapiro dan Norman Levy
merupakan pelabur individu yang penting
dalam khidmat nasihat pelaburan Bernie.
Sejak awal lagi, mereka gembira dengan hasilnya.
Jadi, Bernie meyakinkan mereka untuk membantu dia.
Sama ada mereka tahu tindakan dia
atau memang tak bersubahat dengan dia,
mereka berikan wang itu,
jadi Bernie mampu menulis cek
untuk semua pelanggan Avellino dan Bienes.
Anda tahu apa berlaku?
Pelanggan mereka tak nak terima.
Mereka suka kerja Bernie.
Selepas SEC menutup Avellino dan Bienes,
ramai klien mereka pergi terus kepada Madoff untuk melabur.
Tiba-tiba saja, Bernie cakap, "Kita akan sibuk.
Sesuatu berlaku. Kita akan terima banyak panggilan
dan mereka akan melabur."
Kebanyakannya warga emas
dan ramai dari Florida.
Balu-balu itu kata,
"Saya diminta untuk telefon. Saya mahu melaburkan 15,000 dolar."
Perkara berterusan selama berhari-hari.
Selepas menutup akaun Avellino dan Bienes,
saya mula menerima tekanan daripada mereka
yang mengharapkan wang itu untuk menyara hidup.
SEC kata pada masa itu,
"Jika awak nak terus berurus niaga dengan mereka,
boleh saja. Tiada masalah untuk meneruskannya."
Bernie Madoff masih tak berdaftar sebagai penasihat pelaburan.
SEC tak sedar.
Malangnya, mereka tak sedar akan penipuan terbesar dalam sejarah.
Saya bekerja keras usahakan perniagaan makanan asli.
Selepas 20 tahun, saya nak jualnya dan bersara.
Saya jual sejuta dolar.
Saya melaburkan kira-kira 100,000 dolar kepada Avellino dan Bienes
dan apabila mereka ditangkap SEC,
baru saya tahu Avellino dan Bienes melabur kepada Madoff.
Apabila SEC menyiasat Madoff, mereka tak jumpa bukti penipuan,
jadi saya sangka boleh labur terus kepada dia.
Dia menjanjikan pulangan yang agak tinggi pada purata sembilan peratus setahun.
Memang sangat menarik.
Bukan melampau sangat, tapi agak tinggi.
Saya bertindak sewajarnya.
Saya mengikuti cerita bahawa dia merupakan perintis perdagangan elektronik.
Dia merupakan penggerak dan peneraju.
SEC tak menemukan apa-apa kesalahan
dan saya anggap itu mengesahkan Madoff,
jadi saya pindahkan 900,000 dolar kepada Madoff.
Tiba-tiba, bukan lagi Avellino dan Bienes yang kumpul wang dan serah kepada Bernie.
Ribuan orang menyerahkan wang
kepada khidmat nasihat pelaburan Bernie yang tak berdaftar.
Namanya tersebar melalui buah mulut orang.
Ada yang dapat tahu di kelab desa,
ada yang tahu daripada lembaga dermawan.
Dia semakin dikenali dalam dunia pengurus wang elit.
Mereka semua cakap perkara sama.
"Labur wang kepada Bernie. Kami tak tahu caranya, tapi memang ajaib."
Khidmat pelaburan Madoff yang tak berdaftar
menarik pembiayaan daripada universiti Yahudi ternama,
dan dermawan macam Elie Wiesel, mangsa terselamat Holocaust
dan beberapa keluarga hartawan
seperti keluarga Katz dan keluarga Wilpon,
pemilik pasukan Mets New York.
Ketika inilah asas penting skim Ponzi itu harus berubah.
Keadaan dah berbeza.
Dia berjaya menipu SEC.
Dia selamat daripada siasatan tanpa sebarang kerugian,
maka dia semakin berani dan dia rasa dirinya begitu hebat.
Dia tak berhenti.
Perniagaannya yang sah memberi Madoff nama baik sebagai orang yang berjaya.
Kini, dia ada 5,000 klien dalam khidmat nasihat pelaburannya.
Maka, dia perlu meningkatkan tahap skim Ponzi itu.
Dia perlu ruang lain
untuk asingkan Ponzi itu daripada perniagaan yang sah.
Jadi, dia menyewakan ruang
di tingkat 17 Bangunan Lipstick.
Pejabat padat yang diketuai oleh Frank DiPascali.
Bersepah dan berselerak, tak macam pejabat kemas di tingkat atas.
Di sinilah skim Ponzi itu akan berkembang pada tahun-tahun akan datang
dan menjadi penipuan gergasi.
Terjemahan sari kata oleh M Arrazi Azmi